கேள்வி: புதுமர் பற்றி விளக்கவும்.
பதில்: ''புதுமர்'' (''Queer'') என்பது இருபால்சேர்க்கை அடங்காத பரந்த வீச்சுக்குள் அடங்கும் பாலினச் சிறுபான்மையினரைக் குறிக்கும் சொல்லாடலாகும். ஆங்கிலத்தில் "மர்மமான", "அசாதாரணமான", "விசேடமான" என்ற பல பொருள்படும் குயர் என்ற சொல், 19ஆம் நூற்றாண்டின் இறுதியில், ஒத்தபாலீர்ப்பை இழிவு செய்யும் விதத்திலேயே பயன்பட்டிருக்கிறது. தற்போது அகனள், அகனன், ஈரர், திருனர் சமூகத்தைச் சேர்ந்த பலராலும் இச்சொல் அங்கீகரிக்கப்பட்ட கலைச்சொல்லாகப் பயின்று வருகிறது. தமிழில் குயர் பற்றிய உரையாடல்கள் குறைவு. எனவே அதற்கான கலைச்சொல்லும் உருவாக்கப்படவில்லை. சில இடங்களில் "பால் புதுமையினர்" என்ற சொல் புழங்கி வருகின்றது.[https://www.queerchennaichronicles.com/ethos-tamil Chennai Queer] இக்கட்டுரையில், புதுமையினர் என்ற சொற்றொடரைச் சுருக்கி, queer என்ற ஆங்கிலச்சொல்லின் "வியப்புக்குரிய", "அசாதாரணமான" என்ற அர்த்தங்களைக் கொண்ட "புதுமன்" என்ற சொல், குயரைக் குறிக்கப் பயன்படுகிறது.[https://agarathi.com/word/%E0%AE%AA%E0%AF%81%E0%AE%A4%E0%AF%81%E0%AE%AE%E0%AF%88 புதுமை, பொருள்] பன்மை, புதுமர்.
கேள்வி: புதுமர் - வரலாறு குறித்து விரிவாக சொல்லுங்கள்.
பதில்: 19ஆம் நூற்றாண்டின் இறுதியில், பெண்மை கொண்ட ஆண்களையும், ஒத்தபாலீர்ப்பு உறவுகளையும் குறிப்பிட குயர் என்ற பதம் பயன்பட்டு வந்தது. 1894இல் எழுதப்பட்ட ஒரு கடிதம் ஆரம்பகாலச் சான்றுகளில் ஒன்றாகக் கருதபப்டுகிறது. 1970களில் இந்தச் சொல்லை விட கே (gay) என்ற சொல் இவர்களைக் குறிப்பிடும் பரவாலன சொல்லான பின்னர், உகவர்களையே அதிகம் குறிப்பிடப்பயன்பட்டது. சில இடங்களில் ஆண், பெண் என்று வரையறுக்கப்பட முடியாதவர்களும் இவ்வாறே அடையாளப்படுத்தப்பட்டனர். சமகாலத்தில் அகனள், அகனன், ஈரர், திருனர் சமூகத்தைச் சேர்ந்த பலரும் குயர் என்ற பதத்தை தங்களைக் குறிப்பிடப் பயன்படுத்துகின்றனர்.
கேள்வி: புதுமர் - விளக்கம் பற்றி விளக்கவும்.
பதில்: புதுமர் தாங்கள் என்ன பாலினத்துக்குள் அடங்குவோம் என்ற முடிவுக்குள் வராதவர்கள். இதை ஒரு குழப்பமாகப் பார்க்கக்கூடாது. இவர்களில் ஒத்தபாலீர்ப்பு அதிகம் என்பது உண்மையாயினும் அதில் ஒரு தீர்க்கமான நம்பிக்கை இவர்களுக்கு இல்லை. இவர்கள் ஆண்பாலர் எனில் நேரிய ஆணாகவோ, உகவராகவோ, மிடையீரராகவோ தன்னை பிற்காலத்தில் அடையாளப்படுத்தலாம். அல்லது தங்கள் பாலின அடையாளம் பற்றி தீர்மானிக்காமலே வாழ்க்கையையும் கழிக்கலாம்.[https://www.them.us/story/what-does-queer-mean Queer]